Diari Oficial de la Generalitat Valenciana


Sumari del DOGV 4217, del 26-03-2002 (2002/2816)

RESOLUCIÓ de 6 de març de 2002, del director general per als Recursos Humans, per la qual s'ofereix la incorporació al servei d'ajuda mèdica urgent (SAMU) al personal facultatiu i ATS/DUI titular procedent del servei especial d'urgències.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4217

Data del DOGV
:   26-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2816


Data del document
:   06-03-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * personal sanitari
    * concurs administratiu
    * metge

RESOLUCIÓ de 6 de març de 2002, del director general per als Recursos Humans, per la qual s'ofereix la incorporació al servei d'ajuda mèdica urgent (SAMU) al personal facultatiu i ATS/DUI titular procedent del servei especial d'urgències. [2002/2816]
  
Les ordres de 24 de març de 1995 i de 26 de febrer de 1997, de la Conselleria de Sanitat i Consum preveuen la reestructuració dels actuals serveis d'atenció de les urgències extrahospitalàries a través d'un procés que inclou, entre altres coses, fer l'oferta d'incorporació al personal fix, facultatiu i sanitari no facultatiu, dels serveis especials i ordinaris d'urgències a les noves unitats del servei d'ajuda mèdica urgent (SAMU), unitats específicament concebudes per a l'atenció a les urgències vitals i emergències.
  
L'estat actual dels serveis SAMU, comprensiu tant ja de la redefinició de les noves plantilles i fixació de nivells retributius, fa possible efectuar l'actual oferta al personal fix en condicions que resulte la menor demora possible entre les diferents opcions d'integració en les estructures en què està prevista la seua crida. Per això, i amb la finalitat de realització d'aquestes opcions en les adequades condicions de difusió i claredat del procés integrador afectat, es fa la convocatòria de l'oferta d'integració corresponent, d'acord amb les bases següents.
  
Bases
  
Primera
  
Poden optar per incorporar-se al servei d'ajuda mèdica urgent (SAMU) el personal facultatiu i sanitari no facultatiu amb plaça en propietat del servei especial d'urgència (SEU) que figura en l'annex I.
  
Segona
  
Les places del servei d'ajuda mèdica urgent objecte d'aquesta convocatòria són les que figuren en l'annex II.
  
Tercera
  
Els requisits necessaris per a optar a la present oferta seran:
  
- Trobar-se en situació de servei actiu.
  
- Tenir nomenament en propietat com a metge SEU per a places de metge SAMU i practicant o ATS/SEU per a places de practicant o ATS SAMU.
  
- Haver fet el ?Curs de Transport Sanitari Medicalitzat?.
  
Quarta
  
El model de sol·licitud és el que figura com a annex III d'aquesta convocatòria.
  
El personal dels serveis d'urgències relacionats en l'annex I pot sol·licitar places del SAMU de l'àrea o àrees de la mateixa província.
  
El termini de presentació de sol·licituds serà de 15 dies hàbils comptadors a partir de l'endemà de la publicació d'aquesta oferta en el Diari Oficial de la Generalitat Valenciana. Les sol·licituds es presentaran en la direcció territorial de la província corresponent o mitjançant qualsevol de les formes previstes en la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992).
  
A la instància caldrà adjuntar la documentació següent:
  
- Fotocòpia del Document Nacional d'Identitat.
  
- Original o fotocòpia compulsada del nomenament en propietat en la categoria corresponent.
  
- Certificació de serveis prestats amb nomenament en propietat.
  
- Original o fotocòpia compulsada de la resolució de reconeixement de serveis prestats previs (Llei 70/78 de 26 de desembre), si és procedent.
  
Cinquena
  
Quan acabe el termini de presentació de sol·licituds el director territorial publicarà la llista provisional d'admesos i exclosos. D'acord amb el que disposa la base 6.3 de la resolució de 20 de novembre de 1991 les persones interessades disposaran d'un termini de 10 dies naturals per esmenar la falta que n'haguera motivat l'exclusió, o presentar els documents o al·legacions que consideren oportuns en relació amb el contingut de les llistes. Aquest termini començarà a computar-se des que siguen publicades.
  
Acabat el termini anterior i vistes les al·legacions presentades, mitjançant una resolució expressa es faran definitives les llistes, que es publicaran al tauler d'anuncis, amb les rectificacions que pertoquen.
  
L'oferta d'incorporació a les places es resoldrà a favor dels qui tinguen reconegut més temps de serveis a l'efecte de triennis. Els empats es resoldran en funció de més edat, amb dret de preferència per al personal de la mateixa àrea de salut.
  
Al director general de Recursos Humans s'elevarà una còpia de les actuacions fetes i les propostes de resolució d'integració o de denegació perquè les resolga. En el DOGV es publicarà una resolució amb les rectificacions que pertoquen.
  
Sisena
  
Les places oferides, dotades econòmicament amb les retribucions assenyalades per la normativa vigent, en la quantia marcada pressupostàriament per a cada exercici, porten implícit l'exercici de jornada en l'horari legalment vigent.
  
Els llocs ocupats com a conseqüència d'aquesta oferta tindran la consideració de places d'àrea de salut. No obstant això, en l'exercici de les seues funcions s'estarà al que disposa el reglament d'organització i funcionament del servei o, si no n'hi ha, de les normes de funcionament intern del servei.
  
Setena
  
Aquesta oferta d'integració, les seues bases i també els actes administratius que dicte per a dur-la a terme el director general per als Recursos Humans podran ser impugnats per les persones interessades mitjançant la interposició d'un recurs contenciós administratiu davant el Jutjat Contenciós Administratiu de la ciutat de València, en el termini de dos mesos comptadors des de la publicació de l'acte recorregut, segons que preveuen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i el Procediment Administratiu Comú, segons la redacció modificada per la Llei 4/1999, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de l'esmentada Llei 30/92, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que per al seu dret estime convenient.
  
Huitena
  
Aquesta oferta d'integració no serà definitiva fins a l'aprovació de l'expedient corresponent de modificació de plantilla que haurà d'obtenir prèviament l'informe favorable de la Conselleria d'Economia i Hisenda, d'acord amb el que disposa l'article 1 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
València, 6 de març de 2002. El director general per als Recursos Humans: José Cano Pascual.
  
Annex I
  
SEU València-Sagunt Àrees 3, 4, 5, 8, 9
  
SEU Alacant-Elx Àrees 16, 18, 19
  
Annex II
  
Places oferides
  
 Àrea Metge SAMU Infermeria SAMU
  
 7 3 3
  
 8 5 5
  
 12 3 3
  
 20 3 3
  
Annex III
  
Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb DNI\_\_\_\_\_\_\_\_\_\_\_\_ amb domicili a\_\_\_\_\_\_\_ \_\_\_\_\_\_\_\_\_\_\_\_\_\_ amb la categoria professional d \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ i adscrit/adscrita a la institució sanitària \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_
  
ACCEPTA, vista la Resolució de \_\_\_\_\_\_\_\_\_\_\_\_\_\_\_\_\_\_\_ la seua incorporació al Servei d'Ajuda Mèdica Urgent de \_\_
  
\_\_\_\_\_\_(lloc)\_\_\_\_\_\_\_\_\_, \_\_\_\_\_\_\_\_\_\_\_(data\_\_\_\_\_\_\_\_\_